**Lakossági tájékoztatás**

A Magyar Falu Program keretében megjelent a „Felelős állattartás elősegítése” pályázati kiírás, melyre Bugacpusztaháza Községi Önkormányzat pályázat benyújtását tervezi. A pályázat keretében a település lakóinak tulajdonában lévő ebek és macskák állatorvos által elvégzett ivartalanítása, veszettség elleni védőoltása valamint mikrochippel történő megjelölése támogatott.

A pályázat benyújtásához előzetes igényfelmérés szükséges, ezért kérjük a tisztelt lakosságot, hogy aki nyertes pályázatunk esetén élni kíván a fenti ingyenesen nyújtott lehetőséggel, jelezze azt önkormányzatunk felé.

Az előzetes jelentkezéshez szükséges formanyomtatvány elérhető az IKSZT-ben Horváth Máriánál, valamint letölthető a [www.bugacpusztahaza.hu](http://www.bugacpusztahaza.hu) honlapról, csak írásban benyújtott jelentkezést tudunk elfogadni.

A **kitöltött** jelentkezéseket az IKSZT-ben Horváth Máriánál lehet benyújtani hivatali ügyfélfogadási időben **2025.augusztus 15. –ig**. További tájékoztatást a Bugaci Közös Önkormányzati Hivatalban a 76/575-100 telefonszámon nyújtunk.

